b'\n_START_ARTICLE_\nCanzonissima\n_START_SECTION_\nHist\xc3\xb2ria\n_START_PARAGRAPH_\nEl varietats va n\xc3\xa9ixer a la r\xc3\xa0dio com a torneig de can\xc3\xa7ons el 1956, amb el t\xc3\xadtol Le canzoni della fortuna i amb un gran \xc3\xa8xit de p\xc3\xbablic. L\xe2\x80\x99any seg\xc3\xbcent va ser presentat a la televisi\xc3\xb3 per Lino Procacci i Gianfranco Bettetini amb el t\xc3\xadtol Voci e volti della fortuna  i transformat en una competici\xc3\xb3 entre aficionats de les diverses regions d\'It\xc3\xa0lia, amb la participaci\xc3\xb3 d\xe2\x80\x99alguns cantants professionals, que van competir en un grup a part._NEWLINE_El 1958 el varietats va prendre el nom de Canzonissima i va veure la participaci\xc3\xb3 de cantants m\xc3\xa9s consolidats. En els anys posteriors, el reglament s\'actualitzava de tant en tant, sovint complicat i feixuc, per\xc3\xb2 aix\xc3\xb2 no va debilitar la participaci\xc3\xb3 apassionada del p\xc3\xbablic, que podia expressar les seves prefer\xc3\xa8ncies enviant postals especials venudes juntament amb els bitllets de loteria._NEWLINE_Una de les edicions m\xc3\xa9s famoses va ser la del 1959, confiada a les h\xc3\xa0bils ments creatives de Pietro Garinei i Sandro Giovannini, sota la direcci\xc3\xb3 d\'Antonello Falqui i la conducci\xc3\xb3 de l\'actriu, cantant i ballarina Delia Scala. Amb ells hi participaren Paolo Panelli i Nino Manfredi, qui va concebre un personatge per a la transmissi\xc3\xb3, que va continuar identificant-se amb la seva figura: el cambrer Bastiano, i la seva c\xc3\xa8lebre exclamaci\xc3\xb3 Fusse che fusse la vorta bbona, frase referida a la invitaci\xc3\xb3 per comprar un bitllet de loteria possiblement guanyador. L\xe2\x80\x99edici\xc3\xb3 de 1960 tamb\xc3\xa9 va ser molt apreciada amb Alberto Lionello, Lauretta Masiero i Aroldo Tieri. Lionello, que cantava la melodia La-la-la-la portant un canotier, esdevingu\xc3\xa9 molt popular i fou definit com "el Chevalier itali\xc3\xa0". _NEWLINE_L\'edici\xc3\xb3 del 1962 va ser la m\xc3\xa9s turbulenta. Dario Fo i Franca Rame, a qui la RAI havia confiat la conducci\xc3\xb3 de la transmissi\xc3\xb3 en virtut dels seus \xc3\xa8xits teatrals i la seva gran popularitat, van abandonar el programa despr\xc3\xa9s de set episodis: la nit del 29 de novembre, els dos directors van sortir dels estudis mitja hora abans de l\'inici de l\'emissi\xc3\xb3, obligant els executius a emetre el vuit\xc3\xa8 episodi nom\xc3\xa9s amb cantants, presentats per l\'anunciant Maria Grazia Picchetti, La causa de l\'aband\xc3\xb3 va ser l\xe2\x80\x99en\xc3\xa8sima operaci\xc3\xb3 de censura dels textos de Fo: el sketch d\'un constructor d\'edificis que es negava a dotar a la seva empresa de mesures de seguretat va ser considerat excessivament provocador pels directius de la RAI. Diversos personatges als quals se\'ls va demanar que substitu\xc3\xafssin Fo i Rame s\'hi van negar; Walter Chiari havia acceptat substituir-los, per\xc3\xb2 tot seguit va renunciar despr\xc3\xa9s de diverses pressions de l\'entorn intel\xc2\xb7lectual d\xe2\x80\x99esquerres. Al final van ser Sandra Mondaini i Tino Buazzelli les que van conduir els restants quatre episodis i pel xou final fou cridat Corrado._NEWLINE_Del 1963 al 1967  la transmissi\xc3\xb3 va continuar amb nous formats i nous t\xc3\xadtols, Gran Premio, Napoli contro tutti, La prova del nove, Scala reale i Partitissima, per tornar al t\xc3\xadtol original el 1968 amb l\xe2\x80\x99edici\xc3\xb3 que va tenir com protagonistes Mina, Walter Chiari i Paolo Panelli._NEWLINE_L\'edici\xc3\xb3 del 1970 esdevingu\xc3\xa9 famosa per la direcci\xc3\xb3 de Corrado,juntament amb Raffaella Carr\xc3\xa0 i per la can\xc3\xa7\xc3\xb3 tem\xc3\xa0tica del programa, cantada per ella, Ma che musica maestro que va assolir i es va mantenir el cim del Hit Parade durant diverses setmanes. La parella tamb\xc3\xa9 es va confirmar per a la propera edici\xc3\xb3 del programa, una edici\xc3\xb3 en qu\xc3\xa8 la ballarina va estrenar el ball Tuca tuca, escandalitzant els italians amb l\'exhibici\xc3\xb3 juntament amb Alberto Sordi. _NEWLINE_Pippo Baudo i Loretta Goggi recolliren el testimoni per la darrera edici\xc3\xb3 vespertina del programa, que tamb\xc3\xa9 va ser emesa al Delle Vittorie, en qu\xc3\xa8 l\xe2\x80\x99actriu es va revelar com una showgirl i imitadora del gran p\xc3\xbablic. Va ser novament Baudo qui va conduir juntament amb Mita Medici va dirigir la primera edici\xc3\xb3 de la tarda del varietats, aquesta vegada, per\xc3\xb2, amb una resposta molt inferior a les anteriors edicions, tant que amb la darrera edici\xc3\xb3 del 1974/75 fou realitzada, sempre el diumenge a la tarda, de nou per Carr\xc3\xa0 amn la participaci\xc3\xb3 de Cochi e Renato i Topo Gigio, el programa fou clausurat definitivament._NEWLINE_A partir del 1975 la competici\xc3\xb3 entre cantants es va suspendre, i la Lotteria Italia  es va combinar amb altres emissions de televisi\xc3\xb3, la m\xc3\xa9s famosa de les quals va ser Fantastico, emesa durant tretze edicions entre 1979 i 1997._NEWLINE_Del 1970 al 1975 el guanyador del concurs de cantants va ser escollit representant d\'It\xc3\xa0lia al Festival de la Can\xc3\xa7\xc3\xb3 d\'Eurovisi\xc3\xb3: va comen\xc3\xa7ar Gianni Morandi, despr\xc3\xa9s dues vegades Massimo Ranieri - entrecreuat amb Nicola Di Bari -, Gigliola Cinquetti i la parella Wess-Dori Ghezzi; la millor puntuaci\xc3\xb3 dels cantants procedents de Canzonissima la va obtenir Cinquetti (ja guanyadora, per\xc3\xb2, el 1964) a Brighton el 1974, que va aconseguir el segon lloc ven\xc3\xa7uda nom\xc3\xa9s per ABBA.'